**Trenčianska univerzita Alexandra Dubčeka v Trenčíne** (lat. Universitas Trenchiniensis) je verejná vysoká škola univerzitného typu so sídlom v Trenčíne. 

Trenčianska univerzita Alexandra Dubčeka v Trenčíne poskytuje vysokoškolské vzdelanie univerzitného typu na 4 fakultách. Poskytuje vzdelávanie univerzitného typu v širšom spektre vedných disciplín zameraných na techniku, technológiu, manažment, zdravotníctvo a politológiu vo všetkých stupňoch vzdelávania.

Vzdelávanie na univerzite je zamerané na racionálne riešenie sociálno-ekonomických problémov zamestnávania a využitia pracovného personálu, ktorého výsledkom je schopnosť riešiť predmetnú problematiku, stanovené ciele v súlade s potrebami podnikania, formulovanie politiky pre jednotlivé funkcie personálneho manažmentu, analyzovanie, navrhovanie, realizovanie a zabezpečovanie jednotlivých programov a systémov personálneho manažmentu ako i riadenie tímu ľudí a ich motivovanie.

Ďalej je vzdelávanie na univerzite zamerané na zabezpečovanie komplexnej starostlivosti o strojársku a špeciálnu techniku v priemysle a v ozbrojených silách SR, čiže zabezpečenie potenciálu absolventov v strojárskej, výrobnej a opravárenskej sfére, v oblasti údržby, servisu a predaja automobilov.

Oblasti vzdelávania na univerzite sú tiež zamerané na gumu, textil a kovy, spojené s riadením priemyselných systémov, základných výrobných technológií v materiálnom inžinierstve, ale aj v sfére priemyselného a textilného dizajnu a návrhárstva, vrátane vedecko-výskumnej činnosti v oblastiach experimentálneho hodnotenia fyzikálnych, mechanických a chemických vlastností materiálov, numerických analýz a technologických procesov.

Súčasťou vzdelávania univerzity je aj príprava zdravotníckeho personálu k poskytovaniu ošetrovateľskej starostlivosti a k rozvoju ošetrovateľskej praxe vo všetkých jej oblastiach, vrátane laboratórnych vyšetrovacích metód za pomoci využitia najnovších systémov, ako aj samostatné vykonávanie činností v liečebnej rehabilitácií, v balneológií a vo fyziatrii.

Vzdelanie je možné si na univerzite rozšíriť v oblasti riešenia problémov rozvoja anorganických technológií, špeciálne v oblasti skla, keramiky, žiaruvzdorných materiálov a anorganických aditív, vrátane znižovania odpadov a ich zhodnotenia.

Samostatnou oblasťou vzdelávania je získavanie teoretických poznatkov z odborných politologických disciplín (politológia, politická sociológia, dejiny politických teórií) z hľadiska problematiky organizácie a riadenia spoločnosti s uplatnením absolventa vo verejnej správe, v občianskych združeniach, v masmediálnej oblasti, ale i v medzinárodných organizáciách.

Fakulty a pracoviská
--------------------

Trenčianska univerzita Alexandra Dubčeka v Trenčíne má nasledujúce súčasti:

* Fakulta priemyselných technológií v Púchove (FPT)
* Fakulta sociálno-ekonomických vzťahov (FSEV)
* Fakulta zdravotníctva (FZ)
* Fakulta špeciálnej techniky (FŠT)
* Celouniverzitné pracovisko Katedra politológie (CUP KP)
* Centrum kompetencie skla Vitrum Laugaricio (VILA)

### Fakulta priemyselných technológií (FPT)

Nosným smerom Fakulty priemyselných technológií je príprava odborníkov v oblastiach zameraných na gumu, sklo, textil a kovy. Fakulta sa orientuje na riadenie priemyselných systémov, základných výrobných technológií v materiálovom inžinierstve, ale aj sfére priemyselného a textilného dizajnu a návrhárstva. Vedecko-výskumná činnosť je prioritne zameraná v oblastiach experimentálneho hodnotenia fyzikálnych, mechanických a chemických vlastností materiálov, na numerické analýzy a technologické procesy.

### Fakulta sociálno-ekonomických vzťahov (FSEV)

Fakulta sociálno-ekonomických vzťahov svojich absolventov vybaví teoretickými vedomosťami a poznatkami pre racionálne riešenie sociálno-ekonomických problémov zamestnávania a využitia pracovného personálu. Dokážu koncepčne riešiť danú problematiku, riešiť stanovenie cieľov v súlade s potrebami podnikania, sformulovania politiky pre jednotlivé funkcie personálneho manažmentu, analyzovať, navrhovať, realizovať a zabezpečovať jednotlivé programy a systémy personálneho manažmentu ako aj riadiť tím ľudí a motivovať ich.

### Fakulta zdravotníctva (FZ)

Cieľom Fakulty zdravotníctva je príprava kvalifikovaného, vysoko erudovaného zdravotníckeho personálu k poskytovaniu ošetrovateľskej starostlivosti a prispievajúcemu k rozvoju ošetrovateľskej praxe vo všetkých jej oblastiach. Prípravou kvalifikovaných odborníkov transformuje v praxi zdôvodnené vedecké metódy. Laboratórne vyšetrovacie metódy poskytujú vzdelanie za pomoci využitia najnovších systémov. Absolvent študijného programu fyzioterapia je pripravený samostatne vykonávať činnosti v liečebnej rehabilitácii, balneológií a fyziatrii.

### Fakulta špeciálnej techniky (FŠT)

Fakulta špeciálnej techniky prostredníctvom svojich študijných programov pripravuje absolventov na zabezpečovanie komplexnej starostlivosti o strojársku a špeciálnu techniku v priemysle alebo v ozbrojených silách SR. Pracovný potenciál absolventov je žiadaný i v akejkoľvek strojárskej, výrobnej alebo opravárenskej sfére, v oblasti údržby, servisu a predaja automobilov, ako aj informačných technológií a robotiky. Študenti, ktorí absolvovali štúdium, sú v praxi žiadaní, čoho dôkazom je takmer 100%-ná uplatniteľnosť po ukončení štúdia.

### Celouniverzitné pracovisko Katedra politológie (CUP KP)

Cestou získaných teoretických poznatkov z odborných politologických disciplín porovnávacej politológie, politickej sociológie, dejín politických teórií a súčasných trendov z problematiky organizácie a riadenia spoločnosti, nachádza absolvent svoje uplatnenie vo verejnej správe, občianskych združeniach, masmédiách, ale i v medzinárodných organizáciách. O absolventov prejavujú záujem aj inštitúcie zaoberajúce sa cezhraničnou regionálnou spoluprácou, procesom komunikácie smerom k inštitúciám a organizáciám v rámci Európskej únie. Absolventi majú možnosť vykonať rigoróznu skúšku.

### Centrum kompetencie skla Vitrum Laugaricio (VILA)

Centrum kompetencie pre výskum skla Vitrum Laugaricio je spoločným vedeckovýskumným pracoviskom Trenčianskej univerzity Alexandra Dubčeka v Trenčíne, Ústavu anorganickej chémie Slovenskej akadémie vied a Fakulty chemickej a potravinárskej technológie Slovenskej technickej univerzity v Bratislave. Jeho náplňou je výskum a vývoj v oblasti nekovových anorganických materiálov, najmä skla a keramiky. Venuje sa štúdiu vzťahov medzi štruktúrou, zložením a vlastnosťami týchto materiálov, vývoju skiel a keramických kompozitov pre aplikácie v strojárskom, automobilovom, obrannom a elektrotechnickom priemysle. Centrum je poskytovateľom inžinierskeho štúdia v študijnom programe Chémia a technológia anorganických materiálov a skla a doktorandského štúdia v programe Anorganické technológie a nekovové materiály. V rámci VILA pôsobí na Trenčianskej univerzite Alexandra Dubčeka v Trenčíne Centrum excelentnosti pre keramiku, sklo a silikátové materiály financované zo zdrojov štrukturálnych fondov z Operačného programu výskum a vývoj.

Referencie
----------

1. ↑  Oficiálna stránka

Externé odkazy
--------------

* oficiálna web stránka - Trenčianska univerzita Alexandra Dubčeka v Trenčíne (TnUAD v Trenčíne)
* oficiálna web stránka - Knižnica TnUAD v Trenčíne

Súradnice: 48°53′55″S 18°02′51″V﻿ / ﻿48,898611°S 18,047442°V﻿ / 48.898611; 18.047442

| * z
* d
* u
Trenčianska univerzita Alexandra Dubčeka v Trenčíne |
| --- |
| Fakulty | 
* Fakulta priemyselných technológií v Púchove
* Fakulta sociálno-ekonomických vzťahov
* Fakulta špeciálnej techniky
* Fakulta zdravotníctva

 |
| Ľudia | 
* Rektor Jozef Habánik
* Kategória Absolventi
* Kategória Dekani
* Kategória Rektori
* Kategória Vyučujúci

 |

| * z
* d
* u
Vysoké školy na Slovensku |
| --- |
| Verejné vysoké školy | 
* Akadémia umení
* Ekonomická univerzita
* Katolícka univerzita
* Prešovská univerzita
* Slovenská poľnohospodárska univerzita
* Slovenská technická univerzita
* Technická univerzita v Košiciach
* Technická univerzita vo Zvolene
* Trenčianska univerzita Alexandra Dubčeka
* Trnavská univerzita
* Univerzita J. Selyeho
* Univerzita Komenského
* Univerzita Konštantína Filozofa
* Univerzita Mateja Bela
* Univerzita Pavla Jozefa Šafárika
* Univerzita sv. Cyrila a Metoda
* Univerzita veterinárskeho lekárstva a farmácie
* Vysoká škola múzických umení
* Vysoká škola výtvarných umení
* Žilinská univerzita

 |
| Štátne vysoké školy | 
* Akadémia ozbrojených síl generála Milana Rastislava Štefánika
* Akadémia Policajného zboru
* Slovenská zdravotnícka univerzita

 |
| Niektoré súkromné vysoké školy | 
* Bratislavská medzinárodná škola liberálnych štúdií
* Paneurópska vysoká škola
* Vysoká škola ekonómie a manažmentu verejnej správy
* Vysoká škola Goethe Uni
* Vysoká škola manažmentu
* Vysoká škola zdravotníctva a sociálnej práce sv. Alžbety

 |
| Niektoré zahraničné vysoké školy | 
* Vysoká škola mezinárodních a veřejných vztahů

 |
| Niektoré zaniknuté vysoké školy | 
* ~~Stredoeurópska vysoká škola~~

 |

| * z
* d
* u
Trenčín |
| --- |
| Samospráva | 
* *Primátor:* Richard Rybníček (od 2010)
* *Primátori*
* *Čestní občania*
* *Mestské časti:* Juh
* Sever
* Stred
* Západ

 |
| Geografia | Lesopark Brezina
* *Vodstvo:* Biskupický kanál
* Lavičkový potok
* Teplička
* Váh
* Zlatovský potok
* *Chránené územia:* Trubárka
* Zamarovské jamy
 |
| Dejiny | 
* Dejiny Trenčína
* Bitka pri Trenčíne
* Matúš Čák Trenčiansky
* Laugaricio
* Rímsky nápis
* Studňa lásky

 |
| Pamiatky a stavby | 
* Trenčiansky hrad
* Budova Obchodnej akadémie v Trenčíne
* Mestská brána
* Mestská sporiteľňa
* Nákupné centrum Laugarício
* Obchodný dom Prior
* Synagóga v Trenčíne
* Vila Dr. Sázela
* Železničné mosty cez Váh v Trenčíne
* *Zoznam kultúrnych pamiatok*
* *K:Stavby*
* *K:Kostoly*

 |
| Doprava | 
* *Mestská:* MHD
* *Cestná:* Autobusová stanica
* D1
* DP5
* I/61
* II/507
* *Železničná:* Žst. Trenčín
* Trenčín-Zlatovce
* Železničná trať Bratislava – Žilina
* Železničná trať Trenčín – Chynorany
* *Letecká:* Letisko Trenčín
* *K:Doprava*

 |
| Námestia a ulice | 
* *Námestia:* Mierové
* Sv. Anny
* Štúrovo
* *Ulice:* Farská
* Hviezdoslavova
* Matúšova
* Sládkovičova
* *Zoznam*

 |
| Kultúra | 
* Galéria Miloša Alexandra Bazovského
* Trenčianske múzeum
* Verejná knižnica Michala Rešetku v Trenčíne
* *K:Kultúra*

 |
| Školy | 
* Trenčianska univerzita Alexandra Dubčeka
* Vysoká škola manažmentu
* *K:Stredné školy*

 |
| Šport | 
* AS Trenčín
* FBK AS Trenčín
* HK Dukla Trenčín
* Kraso Trenčín
* Rona Cup
* ŠK 1. FBC Trenčín
* Štadión na Sihoti
* Zimný štadión Pavla Demitru
* *K:Šport*

 |

Autoritné údaje: * ISNI: 0000 0001 1882 7776
* LCCN: no2011064201
* NK ČR: ko2003190034
* VIAF: 155752711
* WorldCat: lccn-no2011064201